
] pericul de retoriche al è 
simpri fuart cuant che a son 
celebrazions uficiàls. 
Lu è ancjemò di plui cuant che 
chestis a son cussì raris che al 
somee cuasi di vê di condensà, 
intun sôl moment, dut ce che 
al ven dineàt dilunc dal rest dal 
an. Cussì al podarès sucedi che 
ancje in ocasion di chest 3 di 
Avrîl dal 2019, che al ricuarde 
la nassite dal Patriarcjàt di 
Aquilee, si fasin cjapà la man de 
enfasi, di andis nostalgjichis o 
di peraulis vueidis de bande di 
chés istituzions presintis sul palc 
uficiàl, cuasi costretis par lec. 
Atenzion a no colà nancje intune 
disposizion contrarie, o sedi a no 
calcolà la lôr presince tant che il 
risultàt di une pression popolàr, 

Vive il 3 di Avril! 
In barbe a cui 
che nus viot sotans 


puartàt ae uficializazion de nestre 


fieste nazional. Al è un pòc come 
pal furlan a scuele: o podìn criticà 


vin mai di dismenteàsi di pretindi 
che cheste e sedi rispietade e che 
se e esist al è dome in graciis de 
volontàt des fameis furlanis. 


espon la bandiere cu la acuile 
patriarchine, la bandiere che e 
identifiche la nestre int, al è just 





che a van cuintri 

de lec, no stait a rassegnàsi ae 
idee che si trate dome di un toc 
di stofe: al è il simbul de nestre 
anime coletive chel che al ven 
dineàt. 

Cjalait che, cundut dai sfuargs, 
des fadiis di tancj furlans, la 
idee prevalente inte classe 
dirigjente di cheste regjon e 

je che dut chest al sedi dome 
folclòr, une copie di une 
cualsisedi rievocazion storiche 
par turiscj. E je une concezion 
presinte no dome in cuasi 

ducj i politics, ma ancje tra i 
imprenditòrs, i professioniscj 

e fintremai in cualchi stràt de 
popolazion, in chei teritoris dulà 
che chè propagande italianiste 
che tant e martiele e à fat plui 
vitimis. 














di un sintiment simpri plui cemùt che e je aplicade la lec che e protestà e pretindi di viodile 


condividùt e difondùt che al à fisse la presince intes aulis, ma no > Se il to Comun, duncje, nol svintulà. Denunziait chei sindics al va indevant a pagj. 2) » 

Vive il 3 di Avril! 
In barbe a cui 


che nus viot sotans 
(di pagj. 1) 


* Po dopo, denant di 
batudis tant che «O volès 
tornà al feudalisim», no stin 
a fàiinterlocutòrs simpatics, 
ma rispuindìn cun fermece 
al stupit di turni, domandant 
prin di dut ce che al cognòs 
pardabon de storie dal 
Patriarcjàt, de sò forme 
istituzionaàl avanzade, di ché 
democrazie parlamentàr 
uniche inte Europe dal timp, 
dal so rùl pardabon di prin 
plan intal Vecjo Continent, 
des strategjiis metudis in at 
pe sò licuidazion. 

Ma a son robis che voaltris 
letòrs de Patrie o cognossès 
ben. Ve che alore atualizà lis 
nestris ciertecis, rinfuarcà 

il spirt identitari che lis 
caraterize, al devente 
l'element principàl intes 
celebrazions dal 2019. 

< Celebrazions che 

sì tegnin a Gurize, in 

chest moment paradòs 

e paradigme de cuistion 
furlane, cu la progjetade 
anession de sô ex provincie a 
ché di Triest. Une prove che e 
jentre inte logjiche di un gnùf 
centralisim regjonàl basàt su 
la ipotesi di un unic grant pòl 
di disvilup dal puart julian. 
La riorganizazion teritoriàl, 
l'asset e la funzion dai ents 
locài, tacant dai Comuns, 

e devente la sfide che o vin 
denant. Di frontà cence 
prejudizis, ma cun ancjetanc] 
ponts fers. I palets che nò o 
vin di meti, a tocjin prin di 
dut la vision strategjiche dal 
rùl di cheste Regjon dentri 
de Europe, su la fonde dai 
cambiaments profonts che 

a son daùr a sucedi, cul 
difondisi di un nazionalisim 
statalist, puartadòr di gnovis 
prepotencis bande i popui 
“diviers’ par storie, lenghe 

e culture. No dome. Se o 
cjalin bande il futùr, o vin 

di interogàsi se ancjemò al 
esistarà il Friùl cemùt che 
vué lu cognossìn, devant 

di un clime che in curt al 
cambie lis cundizions stessis 
di vite, economichis e sociàls. 
Tornà al spirt cristian 

e universal de Glesie 
aquileiese, pensà di gnùf 

ae sô plui alte forme di 
realizazion istituzionàl, al 
devente vuê un stimul a meti 
il nestri popul al centri di 

un procès di rinovament e 
rinassite. 

K Se o sarìn convints che 
chest no dome al sedi just, 
ma dovùt a favòr des gnovis 
gjenerazions, celebrà chest 3 
di Avrîl nol sarà un at retoric, 
ma une faliscje di futùr. I 


GURIZE, CÙR DES CELEBRAZIONS DI CHEST AN 





Fieste de Patrie, 


fieste di dut il Friûl 


E je la ocasion par valorizà la identitàt plural e inclusive 


nassude de coesistence di culturis diviersis su chestis tieris 


i 


GURIZE 








ncje chest an la Fieste de 

Patrie dal Friùl e je 

ricuardade cuntun 
program siòr di apontaments su 
dut il teritori che al faseve part, 
par memoreà lis origjins e la storie 
di autonomie dal popul furlan, ma 
ancje valorizà la identitàt pluràl e 
inclusive nassude de coesistence 
di culturis diviersis su chestis 
tieris. Il Stàt patriarcjàl al cjapave 
dentri, di fat, un teritori composit 
e policentric: e vuè tant che une 
volte, il Friùl dut al pues cognossisi 
ta cheste ricorence. 
Tant che sede de Fieste de Patrie 
dal Friùl 2019, 942 agns dopo 
de nassite dal Stàt patriarcjàl 
furlan, e je stade sielte Gurize. 
L'event al è programàt par 
domenie ai 7 di Avrîl, cuant che i 
partecipants si cjataran in place 
Vittoria, aes 9.45, par assisti ae 
esposizion de bandiere dal Friùl. 


L'acompagnament musical al 
vignarà fat dal grup bandistic 
“Tita Michelàs” di Flumisel, diret 
dal mestri Giorgio Cannistrà. 


Dopo, la bande e acompagnarà 

il corteu fin te glesie di San Roc, 
dulà che i delegàts des trê diocesis 
di Gurize, di Udin e di Pordenon a 
celebraran la messe par furlan cun 
leturis e preieris ancje par sloven 
e par todesc. La celebrazion e sarà 
acompagnade de coràl parochiàl 
“Santa Lucia”, direte di Giada 
Piani. 

Po dopo e sarà la cerimonie civil, 
li de sale “Incontro” de parochie 

di Borc San Roc dongje de glesie. 
L'event al scomencarà cul imni dal 
Friùl “Incuintri al doman”, sunàt 
dal cuintet feminin ArteVoce 
Ensemble; subit daûr al sarà il 
scambi de bandiere dal Friùl che 

e vignarà consegnade al sindic 

di Gurize di un rapresentant dal 
Comun di Voleson Darzin, che al 
veve ospitade la Fieste intal 2018. 
E sarà dade po dopo leture de 
bole dal imperadòr Indrì IV, che 

e rapresente l'at di fondazion de 
Patrie dal Friùl, e daùr al vignarà il 
salùt des autoritàts. 

La cerimonie e sarà ancje la 





ocasion par premia lis scuelis de 
infanzie, primariis e secondariis di 
prin gràt che a àn vint il concors 
a premis “Emozions furlanis in 
viac pal teritori”, promovàt dal 
Ufici scolastic regjonàl adun cu 
la Agjenzie Regjonàl pe Lenghe 
Furlane, che al è rivàt ae otave 
edizion. L'event si sierarà cui 
tedofars de Stafete pal Friùl, 
partide a buinore di Marian, che 
a rivaran in sale par consegnà 

in maniere simboliche al sindic 
di Gurize la bole imperiàl che 

lis scuadris partecipantis - un 
centenàr di coridòrs — si son 
scambiadis tant che testemoni. 
Cun di plui, dopomisdì a son 
programadis lis visitis vuidadis 
gratuitis ae sinagoghe e al ghet 
ebraic. Si cjatisi aes 15 e aes 

15.45 in vie Ascoli, 1 (denant di 
Cjase Ascoli). Al covente, però, 
prenotà dentri dai 3 di Avril, 
contatant il Sportel Regjonàl pe 
Lenghe Furlane - Friùl Orientàl, 
tel. 0481/383451, email: orient@ 
sportelfurlan.eu 

Come ogni an, lis celebrazions de 
Fieste dal Friùl a son inricjidis di 
un calendari impuartant di events 
promovùts dai Comuns che a àn 
aderît al bant promovàùt de ARLeF, 
in atuazion de Leg n. 6/2015 pe 
poie aes manifestazions culturàls 
che a acompagnin la ricorence. Il 
stes Comun di Gurize, che al ospite 
la cerimonie uficial, al propon un 
calendari fis di iniziativis fin ai 11 
di Avril. Par cognossi il program 
detaiàt dai events organizats in 
dut il Friùl - rapresentazions 
teatràls, concierts, presentazions 
di libris e tant altri ancjemò - si 
pues consultà il sît internet de 
ARLeF ae direzion www.arlef.it E 


Gurize, 
capital 

dal Friùl 

di Soreli jevàt 
fin dal 1001 


Gurize e je la capitàl dal Friùl 
di Soreli jevàt, documentade 
fin dal 1001 cuant che 
l'imperadòr gjermanic, 

Oton III, le à donade al 
patriarcje di Aquilee. 

Une citàt antighe, duncje, 
che e fàs part ad implen de 
comunitàt plui largje dai 
comuns de regjon dulà che si 
fevele il furlan. 

La impuartance di Gurize 

pe identitàt furlane e je 
documentade di secui. 

Ae fin dal 1700, il protomiedi 
gurizan, Antonio Musnig, 

al meteve in evidence cemùt 
che i citadins di Gurize 

a fasessin ûs di trê fevelis: 
sloven, todesc e furlan. 

E a Gurize, intal 1829 (190 
agns indaùr), al è nassùt 
Graziadio Isaia Ascoli, il 
glotolic talian plui famòs. 
Dopo, intal 1919 (100 agns 
indaùr) e je stade costituide 
propit achì la Societàt 
Filologjiche Furlane. 

Ascoli al è cressùt intun 
ambient poliglot dulà che, 
dongje dal furlan e dal talian, 
si fevelave ancje il sloven 

e il todesc. Al à cognossùt, 
tra chei altris, l'abàt udinès 
Jacopo Pirona (l'autòr dal prin 
Vocabolari furlan), e a chel 

i à dedicat il so prin sag di 
argoment linguistic. 

Trasferît a Milan, intal 1873 
al à fondât la riviste dal 
Archivio Glottologico Italiano 
e tal prin numar al à publicat i 
“Saggi ladini”, là che, pe prime 
volte, a vegnin delineadis 

la identitàt e la specificitàt 
de lenghe furlane e di chés 
altris fevelis ladinis. Al è 

stàt un tra i prins studiòs a 
ricognossi il valòr formatîf dal 
plurilinguisim, soredut intun 
teritori tant che il Friùl, che 
di simpri al è une crosere di 
popui, di lenghis e di culturis. 
Un valòr che, ancjemò vuê, la 
Fieste de Patrie dal Friùl e vùl 
celebrà. E 

o lu dîs nissun, ma sul 

nestri Friùl tai ultins dîs 

agns si è discjadenàt une 
bissebove di chês mai viodudis. 
No stin fevelant dal cambiament 
de clime, ma purtrop dal davoi de 
nestre economie: sigùr detade di 
un orizont globàl, ma che in Friùl 
e à vùt un efiet cussì devastant che 
o podaressin consideràlu tant che 
un secont taramot, che magari no 
si lu viòt, ma si sint, massime tes 
sachetis. A jessi sdrumade no je la 
struture urbanistiche des nestris 
citàts, ma la colone fondamentàl 
de societàt furlane: il lavòr. Intai 
agns dal 2004 incà, a son 15 mil lis 
impresis che a àn sieràt barache 
(di 110 mil a 95 mil, cuntune 
flession dal 12 par cent), e ancje 
se dopo il jobs act cualchidun 
nus conte che i puescj di vore a 
saressin tornàts chei di prin, vué 
a son soredut a tiermin e ancje a 
cundizions no simpri dignitosis. 
I ultins dàts a fevelin di une 
incressite dal 18 par cent dai 
contrats a timp indeterminàt 
tal 2018. Al sarès un biel segnal, 
cuintribelangàt di 3 mil puescj 
di vore in mancul tai prins 3 mês 
dal 2019, ma nol baste a gjavàsi 
la sensazion che, come che al 
disarès William Cisilino, “o sin dal 
gjat”. I furlans lu capissin e no si 
contentin des storiis che ur vegnin 
contadis di sorestants interessàts 
a cuietà lis aghis: di fat, il lòr judizi 
ju vuide a vè une spiete une vore 
plui basse di chei altris talians a 
pet dal avignî, parcè che si cjalin 
ator e a viodin che in pòc timp la 
lôr cundizion no je lade in miòr, 
il podé di spese al è làt in mancul, 
il lavòr — se al è — al è decualificàt 
e precari, e i lôr zovins a tornin a 
jessi libars di scugnî là. 
Se un al vůl vê la idee dal 
cataclisme economic di chest 
periodi - che o rifletarìn di chi 
indenant su lis pagjinis da La 
Patrie dal Friùl —, bastarès cjalà la 
edilizie dulà che la crisi e à brusàt 
7 mil puescj di vore dal 2008 al 
2016, cuant che si è rivàts al pont 
plui bas de storie des costruzions 
in Friùl in tiermins di ocupazion. 
Siet mil personis a son restadis par 
strade: 1200 impresis no son plui. 
Tai ultins doi agns alc al è cambiàt, 
ma se o tignìn cont dal indot, 
i efiets ocupazionài a laressin 
dopleàts. 
Fevelant di bêçs e di stipendis, 
un scrutini recent al à tamesàt i 
salaris dai furlans e al à disvelàt 
che 1 su 5 al cjape mancul di chel 
che al previodarès il gnùf “redit di 
citadinance”. Cuissà se cheste int 
e cjaparà la gnove misure tant che 
un sburt a lavorà o une pussibilitàt 
di vuadagnà puçant fadie? 


Intai agns dal 2004 incà, 
a son 15 mil lis impresis 
che a àn sieraàt barache 
(di 110 mil a 95 mil, 
cuntune flession 

dal 12 par cent) 


CRISI DAL LAVÒOR 





Economie sdrumade. 
Tant che un secont taramot 


La uniche consolazion e ven dal export, 


ma e je bisugne di tornà 


a invia il marcjat interni 





LA ZONE INDUSTRIAL DI RIUI DI 0SÒF 








Dal rest, ce lavòr ur vegnial ufiert 
intune regjon che tal periodi dal 
2008 al 2018 e à vùt la diminuzion 
di Pil plui alte di Italie, il 8,2 par 
cent? E dulà che denatalitàt 

e cressite de etàt medie de 
popolazion a crein une atmosfere 
di declin, dulà che si prodùs pal 
forest parcè che chenti nissun al 
compre e par lavorà al covente 
adatàsi a servizis e turisim? 

Il terziari, dal 2009 incà, al è di fat 
un dai pòcs setòrs che al à tignùt, 
stant ai dâts che a vegnin proferîts 
de Confcommercio che e dîs cun 
braùre che al è in cuintritindince. 
«Se in chei altris setôrs il numar 
des impresis al è calàt in medie dal 
19 par cent intai ultins dîs agns, la 
stabilitàt dal terziari e je dal sigùr 
un segndl positîf», a disin i siei 
dirigjents. Par fà un esempli, intal 
2018 in Friùl-Vignesie Julie a son 
nassudis 5450 impresis e a ‘nt son 
muartis 5750. Il belanc al è di 300 
impresis sieradis in plui di chés 
che a vegnin viertis: l’unic setòr 
dulà che invezit i conts a van in 
miòr al è il terziari, che al cres di 
419 unitàts (3984 gnovis impresis 
cuintri 3565 muartis). La crisi 

dal compart e je finide tal 2015: 

al è di chel an che la riprese dal 
terziari no si è plui fermade. Ma 

il rest des ativitàts economichis 
al mostre une situazion une 


Ce lavor vegnial ufiert 
intune regjon che 

tal periodi dal 2008 al 2018 
e à vût la diminuzion di Pil 
plui alte di Italie, 

il 8,2 par cent? 


vore problematiche, e ancje se il 
terziari al cres, dome une su 8 des 
assunzions a timp indeterminàt in 
regjon tal ultin an e je stade fate di 
aziendis di chest setòr. Dulà che 
la precarizazion, prin di dut tal 
turisim, e je sovrane. 

La provincie plui colpide de murie 
di impresis e je dut câs, propit 
cemùt che o volìn dimostrà, ché di 
Udin: e i dàts lu disin a clàr. In dîs 
agns, il diferenziàl di 194 impresis 
in mancul al è il plui alt de regjon: 
Gurize e ven daùr cun 100, 
Pordenon al ten ancjemò bot cun 
53. La uniche provincie dulà che il 
numar des impresis al aumente e 
je Triest, cun 47 unitàts in plui. 

Ce che al unìs lis dôs dimensions 
e je la contrazion dai rigjàfs che 

di dutis lis bandis de regjon a van 
in piés. Stabile e je la dibisugne 
finanziarie, la necessitàt di là des 
bancjis par vê bégs in prestit. A 
son dome 7 su 10 lis aziendis che 
a rivin adore a scuedi alc, ma par 


chés altris 3 il credit al reste un 
sium. Cun di plui, lis istrutoriis 

e i servizis bancjariis a costin di 
plui, a vegnin domandadis plui 
garanziis, la burocrazie e je plui 
penze e e slungje i timps. Si son 
scurtàts invezit, e cheste e je une 
buine gnove, i timps di paiament: 
ma se i bêçs che si tirin dai clients 
a son di mancul, parcè che no 

si vent plui come une volte, la 
consolazion no je cuissà ce. Sul 
credit nol è di dismenteà ce che al 
è sucedùt tai ultins 10 agns cui câs 
de Popolàr di Vicence e di Veneto 
Banca; e par no fàsi mancjà nuie, 
chenti ancje la CoopCa e à lassàt 
une vore di int cence un carantan, 
e il setôr de cooperazion nol à 

vùt par sigùr benefici di cheste 
vicende. 

Pal rest, lis lûs a vegnin 

simpri indevant insiemi cu lis 
contradizions. La abdicazion de 
Regjon su setòrs tant che il len 

e la energjie no à permetùt di fà 
cressi la ocupazion e di disvilupà 
(a part esemplis ancjemò limitàts) 
filieris che a rivassin a vê un 

efiet positîf su dute la economie. 
Lagroalimentàr al ten dûr, cun 
càs di ecelence tant che il persut 
di San Denél e di Sauris, ma a son 
ancje areis dulà che la dinamiche e 
je plui clopadice, come ché dal lat. 
La uniche consolazion e ven dal 


export, che al è deventàt une 
carateristiche di dute la economie 
taliane ancje se cumò i nivei di 
esportazion a son calàts une vore 
di cuant che la Italie e espuartave 
plui dai britanics e, soredut, de 
Russie. Vué nol è plui cussì, ma la 
Italie e reste un colòs de produzion 
che tai agns al à viodùt a colà a 
tocs il marcjàt interni e duncje 

e risierve al cumierg cul forest 
une cuote simpri plui penze des 
sôs transazions. Si fevele di 450 
miliarts di euros: di chescj 15,6 

a vegnin dal Friùl-Vignesie Julie. 
Ancje tal 2018 lis esportazions 

a son cressudis dal 5,9 par cent, 

e al è za il cuint an che il volum 
des venditis di là dal confin al 
cres. Udin al cres dal 10,3 in 
fuarce di siderurgjie, machinaris 
e mobii, Triest dal 9,1 massime 
pe cantieristiche. Nol cres invezit 
l'export agroalimentàr e al è un 
parcè: baste cjalà lis rotis di chest 
cumierg par capilu. Di fat, al cres 


Un scrutini recent al à 
tamesati salaris dai furlans 
e al à disvelat che 1 su 5 

al cjape mancul di chel 

che al previodarès 

il gnùf redit di citadinance 


il volum dai scambis cu la Union 
europeane (9,6 par cent in plui) 

e la Americhe (11,4) e soredut 

cu la Cine (27,3). Flession invezit 
pe Gran Bretagne par efiet de 
Brexit (-1,1 par cent) e gruesse 
diminuzion dal trafic cu la Russie 
(22,8 par cent in mancul) par 
colpe dal embarc. Stant che la 
mangjative e il vin furlan a vevin di 
tradizion une vore di estimadòrs 
in chest paîs, si capìs parcè che il 
setòr al clope. 

Ce saressial il Friùl se al ves di 
produsi dome pal marcjat interni? 
No son lontans i timps che inte 
zone industrial di Riui di Osòf 

si produseve pal 95 par cent pe 
Italie e il cumierc cul forest nol 
jere cuissà ce. Al jere il 1970, e 
chel distret che al ocupave 600 
dipendents dopo dal taramot 

al fo un dai motòrs de rinassite. 
«Prime lis fabrichis, po lis cjasis», 
si disè: 40 agns dopo, la polaritàt 
si è invertide e vué si stime che la 
aree, che e à slargjade di 4 voltis 
la sò fuarce lavòr rivant a 2400 
dipendentts, e risiervi al forest il 70 
par cent de sô fuarce produtive. 
Al è dome un esempli di trop che 
la economie furlane si è votade 

ae internazionalizazion, e tai 
ultins 10 agns l'export nol è mai 
làt sot dai 10 miliarts di euros (tal 
2009). Dai 11,4 miliarts dal 2013 
fintremai a vuê, la incressite e je 
lade indevant cence mai fermàsi. 
Covente mantignî cheste tindince 
che nus viòt al top intal panorame 
talian: ma e je ancjemò di plui 
bisugne di tornà a invià il marcjàt 
interni. No sarès par nuie une 
brute idee, parcè che al è avonde 
clàr che no si podarà vivi par 
simpri dome di esportazions. Il 


Par viodi chei altris contignùts 
de “La Patrie dal Friùl”, 
abonaitsi. Dutis lis informazions si cjatin sul sît 
www.lapatriedalfriul.org 





Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 
www.lapatriedalfriul.org 


Che tu sedis za abonat o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 

